Държавен вестник, бр. 102, 2014 г., стр. 31

БРОЙ  102	
Д Ъ Р Ж А В Е Н  В Е С Т Н И К 	
СТР.  31  
б) подготвя предложения за усъвършенст­
ване на националното законодателство и 
хармонизация със законодателството на ЕС 
в областта на регионалното развитие;
в) изготвя методически указания за раз­
работване и изпълнение на документите за 
стратегическо планиране на регионалното 
развитие;
г) организира изработването и актуализаци­
ята на Националната стратегия за регионално 
развитие и регионалните планове за развитие;
д) координира и контролира ефективното 
и ефикасното изпълнение на документите за 
стратегическо планиране на регионалното 
развитие през периода на тяхното действие;
е) участва в разработването, наблюдението 
и оценката на целенасочени инвестиционни 
програми в подкрепа на интегрираното раз­
витие на изостанали, периферни и планински 
райони;
ж) оказва методическа помощ и коорди­
нира дейността на регионалните съвети за 
развитие, включително за осъществяване на 
регионална координация при изпълнението 
на оперативните програми, съфинансирани 
от фондовете на ЕС;
з) участва в изграждането на информаци­
онни системи за целите на управлението на 
регионалното развитие;
и) разработва и реализира мерки за ресурсно 
осигуряване, институционално изграждане и 
укрепване на капацитета за управление на 
регионалното развитие;
к) осигурява информация и публичност на 
държавната политика за регионално развитие;
2. в областта на административно-терито­
риалното устройство и децентрализацията:
а) организира разработването на норматив­
ни актове, регламентиращи административ­
но-териториалното устройство на страната, 
дейността на местните власти и децентрали­
зацията на държавното управление;
б) дава становища по проекти на закони 
и подзаконови нормативни актове, свързани 
със законодателството за административно-
териториалното устройство на страната, мест­
ното самоуправление и децентрализацията на 
държавното управление;
в) осигурява методическа помощ на орга­
ните на териториално управление и местно 
самоуправление в областта на администра­
тивно-териториалното устройство на страната, 
местното самоуправление и децентрализаци­
ята на държавното управление;
г) подпомага провеждането на процедури по 
Закона за административно-териториалното 
устройство на Република България;
д) организира разработването, мониторин­
га и актуализацията на категоризацията на 
административно-териториалните и терито­
риалните единици в страната;
e) събира, поддържа и анализира инфор­
мацията за административно-териториални 
промени;
ж) подпомага поддържането и актуализа­
цията на Единния класификатор на админи­
стративно-териториалните и териториалните 
единици и на Националния регистър на на­
селените места;
з) осъществява дейностите по създаването, 
поддържането и съхраняването на регистър на 
агломерациите по Закона за защита от шума 
в околната среда;
и) организира разработването на стратеги­
чески и програмни документи в областта на 
децентрализацията на държавното управление;
к) изпълнява функциите на Секретариат 
на Съвета по децентрализация на държавното 
управление;
л) координира дейността на отговорните 
институции, както и на съответните адми­
нистративни звена в Министерството на 
регионалното развитие и благоустройството, 
по отношение изпълнението на мерките за 
децентрализация на държавното управление;
м) подпомага участието на гражданите 
в процеса на формиране и провеждане на 
местни политики;
н) инициира, координира и участва в 
различни проекти и програми в сферата на 
развитието на местното самоуправление и 
междуобщинското сътрудничество;
о) участва в редовните сесии на органи и 
работни групи към Съвета на Европа и ко­
ординира връзката между институциите към 
Съвета на Европа и местните и регионалните 
власти в Република България;
п) подпомага провеждането на процедура за 
определяне състава на българските предста­
вители в Конгреса на местните и регионални 
власти към Съвета на Европа;
р) организира и координира изпълнението 
на Стратегията за иновации и добро управле­
ние на местно ниво на Съвета на Европа и 
участието на българските общини;
с) осъществява функции на Секретариат 
на Комисията за присъждане на Етикета за 
иновации и добро управление на местно ниво.
(2) Главна дирекция „Стратегическо плани­
ране на регионалното развитие и администра­
тивно-териториално устройство“ се ръководи 
от главен директор. В изпълнение на своите 
правомощия главният директор се подпомага 
от един заместник главен директор.
(3) Главна дирекция „Стратегическо пла­
ниране на регионалното развитие и адми­
нистративно-териториално устройство“ има 
териториални звена в районите от ниво 2, 
които:
1. участват в разработването на регионал­
ните планове за развитие;
2. осъществяват координация и взаимо­
действие с централните и териториалните 
структури на изпълнителната власт за изпъл­
нение на регионалните планове за развитие;
3. участват в изграждането на информаци­
онни системи за целите на управлението на 
регионалното развитие;